
BUGEILES Y WYDDFA. 


I gwrddais gynt â morwynig 
Wrth odreu y Wyddfa wen, 
Un ysgafn ei throed fel yr ewig, 
A gwallt fel y nos am ei phen ; 
Hi grudd oedd fel y rhosyn, 
Un hardd a gwên ei gwawr! 
Yn canu cân, a'i defaid mân, 
O'r Wyddfa'n d'od i lawr. 
BYRDWN. 
Eryri fynyddig i mi, bro dawel y delyn yw, 
Lle mae'r defaid a'r ŵyn, yn y mwswg a'r brwyn 
A'm cân inau'n esgyn i fyny, 
A'r gareg yn ateb i fyny, i fyny, 
O'r lle bu'r eryrod yn byw. 


? 


Gofynais i'r seren yn siriol, 
A ddoi di, fy mun, o dy wlad ? 
Cei fyw mewn palas urddasol, 
Rho ffarwel i fwthyn dy dad ; 
Ymbiliais a gweddiais, 
O ! tyred gyda mi, 
Ond gwenu wnaeth, dan ganu'r aeth, 
A'm calon gyda hi ;— 
Eryri fynyddig i mi, &c. 
Daeth cwmwl yn awr dros y Wyddfa 
Ac O! 'r fath gyfnewid mawr ! 
'Roedd gwg yn yr uchelderau, 
A'r storm yn dylifoilawr; 
Mi gollais i'r forwynig, 
Ond o'r ffurfafen ddu 
Ei nodau mawl, fel ser y gwawl, 
Ddisgynent oddi fry. 


Eryri fynyddig i mi, &c. 

HEN FFON FY NAIN. 





WELSOCH chwi hen ffon fy nain, 
Sy'n union fel y saeth ? 
Mae'n henach heddyw nac erioed, 
Ond nid yw lawer gwaeth ; 
'Roedd hon mewn bri cyn bod un train, 
Yn cario nain trwy'i hoes, 
A'i chario wnaeth i byrth y bedd, 
Heb unwaith gweryl croes. 
Trwy gymhorth hon y troediai gynt 
I'r capel dros y bryn, 
Trwy'r haf a'r gauaf, gwlaw a'r gwynt, 
Y rhew a'r eira gwyn ; 
Ac os dygwyddai daro'i throed 
Ar faen wrth droed y fron, 
Pan daenai'r nos ei phruddaid len, 
“ Diogel,” meddai'r ffon. 






































Pan oeddwn gynt yn blentyn bach, 
Yn dechreu troedio cam, 

I dŷ fy nain y rhoddwn dro, 
Heb wybod i fy mam; 

Fe wyddwn hyn yn eithaf da, 
Er maint fy ofn a'm braw, 

Na chawswn gam gan undyn byw 
Os byddai'r ffon gerllaw. 


Ond erbyn hyn, mae nain mewn hedd, 
Yn ieuano ac yn llon, 

Heb arwydd henaint ar ei gwedd, 
Yn rhodio heb ei ffon ; 

A'i ffon yn gorphwys ddydd a nos 
Mewn cornel dawel, gain; 

O! na chawn inau fyn'd i'r bedd 
Ar bwys hen ffon fy nain. 

YR MEN AMSER GYNT. 


Gau I. G. GEIRIONYDD. 

| Ton—*“ Auld Lang Syne.” 

Y [RP troion byd, ei wên a'i wg, 
: A llawer dyrys hynt, 
Tra melus ydyw galw i gôf 


Yr hen amser gynt. 


Er mwyn yr amser gynt, fy ffrynd, 
Yr hen amser gynt; 

Ni wnawn yn llawen heno er mwyn 
Yr hen amser gynt. 


Ar hyd y meusydd clywid sain 
Ein hadlais gyda'r gwynt, 
Tra'n dylyn ein diniwaid gâmp, 

Yr hen amser gynt. 


Dod law mewn llaw, fy nghyfaill llon, 
Aed gofal byd gan wynt; 

Ni wnawn yn llawen heno er mwyn 
Yr hen amser gynt. 


Difyrid ni wrth godi a gwel'd 
Y barcud yn y gwynt; 

Ond tyfa'r gwellt lle sangem ni 
Yr hen amser gynt. 


Dod llaw mewn llaw, &c. 

Ar ddyddiau hafaidd chwythu wnaem 
Y dyfrglych gyda'r gwynt, 

Heb feddwl fawr mai felly yr âi 
Yr hen amser gynt. 









Dod law mewn llaw, &c. 






Ar ol yr ŵyn hyd lethrau bron, 
Y rhedem ar ein hynt; 

Nid mwy diniwaid hwy na ni 
Yr hen amser gynt. 


























Dod law mewn llaw, &c. 


Ar ol y gâd yn mhell o dref 
Y rhoisom lawer hynt, 
Ac ofn wynebu cartre'n ol, 

Yr hen amser gynt. 

Dod law mewn llaw, &c. 


A lluniem ryw ryfeddod fawr 
A welsem ar ein hynt, 

I foddio'n mam rhag cerydd hon, | 
Yr hen amser gynt. | 


Dod law mewn llaw, &c. 


Pa fodd y dichon fyn'd ar goll, | 
Un rhan o'r mabol hynt ? | 

Tra cofiaf sill am danat tì, 
Bydd cof o'r amser gynt. 


Dod law mewn llaw, fy nghyfaill llon, 
Aed gofal byd gan wynt ; 

Ni wnawn yn llawen heno er mwyn 
Yr hen amser gynt. 

